
* ( AKTUELT ) * 

★ 

Så er anden fase af Veggerby tildragelsen 
slut. Første fase var, som mange vil huske, at 
en gårdejer i Veggerby om morgenen den 12. 
januar i år opdagede, at et eller andet havde 
slået hul i isen på en dam nær gården. Hullet 
var 6x12 meter og tilsyneladende var en el¬ 
ler anden genstand faldet ned, idet mudder 
fra bunden var slynget op på isen. 

Repræsentanter for militæret kom til stede 
bl. a. fra forsvarsstaben. Man troede her, at 
der ville blive foranstaltet en undersøgelse til 
foråret, når isen var smeltet. 

Foråret kom og sommeren med, men der 
blev ikke foretaget nogen undersøgelse. 

SUFOI Aalborg havde flere gange luftet 
tanken om at påbegynde en undersøgelse, og 
den 27. juni gik gruppen efter aftale med 
gårdejer Aage Andersen i aktion under ledelse 
af Holm Mikkelsen. Den 27. og 28. foregik 
arbejdet med håndkraft, men det blev snart 
klart, at på denne måde, ville det blive en 
femårsplan. 

Entreprenør Nielsen, som også var blevet 
interesseret i projectet, tilbød velvilligst at ud¬ 
føre arbejdet med gravemaskine mod at få 
dækket de rene driftsomkostninger. 

I mellemtiden var forsvarsstaben blevet in¬ 
teresseret igen, og efter aftale kom ingeniør 
Fabricius til stede for at være rådgiver. Un¬ 
dertegnede gjorde det klart for ingeniøren, at 
SUFOI ikke havde til hensigt at foretage sig 
ting, der kunne være til skade for nogen par¬ 
ter, såsom at fjerne eventuelle fundne effek¬ 
ter. Det lå herefter ganske klart, at SUFOI’s 
interesse var at afsløre, hvad der var gået 
igennem isen. 

Den 11. juli kl. 1230 gik gravemaskinen 
så i gang. Først blev dammen delt i to dele, 
ved hjælp af en dæmning, og derefter blev 
vandet i den halvdel hvor nedslaget havde 
fundet sted pumpet over i den anden halvdel. 

Kl. 1520 gik SUFOI Aalborg i gang med 
at skrabe et y 2 meter tykt mudderlag bort. 


Dette arbejde sluttede først på aftenen, da et 
kraftigt tordenvejr satte ind. 

Næste morgen fortsatte arbejdet. Næste lag 
var et tørvelag og under arbejdet med at fjer¬ 
ne dette stødte Holm-Mikkelsen på „en blød 
plet“. 

Omkring denne plet afdækkede man nu de 
næste lag nemlig et blålerlag og et tyndt sten¬ 
lag og fandt, at et eller andet havde lavet en 
mindre skakt i den hvide sandbund. 

2,85 meter under vandlinien var skaktens 
bund. Skakten var ca. 50 cm i diameter og 
tilsyneladende fyldt med mudder, tørv, blå¬ 
ler og sten, men efter at disse fremmedlege¬ 
mer var taget op, afsløredes en mærkelig sub¬ 
stans. 

Rundt i kanten og i bunden af skakten sad 
et 3-5 cm tykt lag bestående af en geleagtig 
brun masse. 

Forsvarstabens repræsentanter tog prøver 
til undersøgelse, SUFOI tog prøver, som er 
sendt til „International UFO-observer Corps cc 
i London. 

Hermed er ikke sagt, at SUFOI mener, der 
er tale om en tilintetgjort flyvende tallerken. 
Personlig hælder jeg mest til den teori, jeg 
iøvrigt også havde før afsløringen, at vi står 
overfor en slags affald. Vi ved jo, at der året 
rundt findes mange forskellige slags affald, 
som er kommet fra luften, de hyppigst fore¬ 
kommende er som før nævnt i UFO-NYT, 
is, slagger, aske, koks/kul, forskellige klæb¬ 
rige substanser og englehår. 

Når rapporten fra London foreligger vil re¬ 
sultatet blive bragt i UFO-NYT. 

H. C. 


Den 29. 12. 1954 iagttog en gartner fra Cluzone 
i provinsen Bergamo i Italien en „flyvende cigar“, 
hvis kabinedel var transparent. I førerkabinen kun¬ 
ne han klart se to hoveder, som var dækkede med 
mærkelige hjelme. Obj. fløj i mindre end 25 m 
højde, men på grund af hastigheden kunne han 
ikke skelne yderligere enkeltheder. 

Uddrag af professor Charles A. 
Maney’s tale ved åbningen af 
„The planetary centre", 
Detroit 

— — Jeg står foran Dem med en bøn om, at 
De vil have et åbent sind, om enighed, om arbejd¬ 
somhed i vor søgen efter sandhed på dette felt. 
Jeg ser ingen grund til, at de forskellige grupper 
der søger efter oplysninger, ikke kan forene sig i 
et enkelt forenet foretagende, som med åbent sind 
er villige til at godtage sandheden, hvilken kilde 
den end kan komme fra. Samtidig må på sin vis 
alle tillade at alt materiale, som giver sig ud for 
at have noget med sagen at gøre, bliver under¬ 
kastet konsekvensens syreprøve. Med dette mener 
jeg, at materiale, som kan accepteres enten fra ob¬ 
jektive eller subjektive kilder, ikke må være mod¬ 
stridende i karakter, og at det nødvendigvis må 
prøves og vurderes i lyset af bestående videnska¬ 
belige principper, som er almindelig kendte. 

Sikkert er det, at ingen fornuftig person kan 
finde tilfredsstillelse i at prøve at tro det, der ikke 
er således. På den anden side kan de ting, der 
kan bevises at være ægte, fremtvinge en oprigtig 
støtte fra ærlige tænkere. Altså, og dette er hen¬ 
vendt til mine venner af eksakt videnskabs over¬ 
bevisning, der må indtages en holdning af re¬ 
spektfuld ubeslutsomhed, for at sige det mindste, 
åbenbaret mod oplysninger, der ikke er sikret gen¬ 
nem den ortodokse videnskabs teknik, hvor så¬ 
danne oplysninger hverken kan bevises at være 
korrekte eller ukorrekte. 

Min egen adgang til dette emne er via den vi¬ 
denskabelige metodes rolle. Dette vil jeg snart 
gøre bemærkning om. Det er imidlertid min tanke, 
at jeg ikke forelægger muligheden af at erhverve 
kendskab ved andet end kendte videnskabelige me¬ 
toder. Ikke desto mindre kræver jeg, at sådanne 
oplysninger bliver overgivet konsekvensens syre¬ 
prøve. 

For eksempel, hvis man gennem en eller anden 
påstået oplysningskilde bliver oplyst om, at den 
anden side af månen har et klima, der kan sam¬ 
menlignes med det, jorden har, er kendskabet til 


hverdagens videnskabelige principper fuldstændig 
tilstrækkelig til at modbevise noget sådant. For 
den, der ikke er oplyst om elementær videnskabs 
principper kan denne fejl ikke være indlysende. 
Imidlertid kan en hvilken som helst fornuftig per¬ 
son, uden forudgående oplysning om sådanne sa¬ 
ger, let lære en enkel instruktion i elementær vi¬ 
denskab tilstrækkelig til at fatte denne fejl. 

Jeg føler mig overbevist om, at enhver alvorlig 
og logisk tænkende „søger“ på UFO-området vil 
være enig med mig om, at de intelligenser, der 
styrer UFO’erne i deres manøvrer på himmelen, er 
højtstående personligheder og besiddere af et kend¬ 
skab til den fysiske videnskabs love, umådeligt 
over vort udviklingsstade. Man må forvente en 
tænkeevne af dem, i det mindste vor egen lig. Der¬ 
for, i det tilfælde, hvor individer hævder at have 
virkelig fysisk eller materiel kontakt eller sam¬ 
kvem med disse personligheder fra det ydre rum, 
ville det mest øjensynlige grundlag for underbyg- 
gelsen af sådanne hævdeiser være i form af mate¬ 
rielt vidnesbyrd, en kunstgenstand, opfindelse, bil¬ 
lede eller bog, som bærer ikke-jordiske præg. Det 
ville synes, at sådant vidnesbyrd ville være nød¬ 
vendigt krav for at gøre sådanne påstande ægte. 

I tilfældet, hvor man hævder psykisk forbindelse, 
er materielle vidnesbyrd naturligvis ikke mulige. 
Den minimale basis for det at fastslå ægtheden af 
psykisk forbindelse, der passer sig for almindelig 
kendskab, ville være det at udføre en gentagelse 
af det samme eller næsten det samme budskab gen¬ 
nem kontrollerede modtagelseskræfter, muligt an¬ 
bragt på vidspredte forskellige steder. Dette krav, 
i det mindste, ville ikke være for meget at forven¬ 
te, hvor vanskelighederne med transmissionen af 
psykiske budskaber er overstået. 

Nu kommer vi til det simple grundlag, på hvil¬ 
ket vi objektivt vurderer oplysninger. Dette grund¬ 
lag er gentagelsen af begivenheder. Inden for fy¬ 
sikken og kemien kan begivenheder gentages, når 
man vil, til hvilket som helst tidspunkt og på et 
hvilket som helst sted, når de specifikke omstæn¬ 
digheder eller eksperimentelle betingelser er til 
stede i overensstemmelse med de særlige krav. 

Inden for astronomi og meteologi må viden¬ 
skabsmanden almindeligvis vente på periodiske na¬ 
turlige lejligheder for at producere det antal be- 

tingelser, der kræves for gentagelse af en given 
foreteelse. F. eks. må man vente på en total sol¬ 
formørkelse for at efterprøve afbøjningen af lys¬ 
strålerne nær solen som forudsagt ved Einstein’s 
relativitetsteori. 

Men på „ufologiens** område, så vidt i det 
mindste, er der kun lidet grundlag, hvis der over¬ 
hovedet er noget, for forud at fastsætte tidspunk¬ 
tet, når gentagelser vil finde sted. Imidlertid er det 
foreteelsens konsekvens i de gentagne forekomster 
af UFO-fænomener, der gør et videnskabeligt stu¬ 
dium på dette område muligt. Genkendelsen af au¬ 
tentiske veldefinerede mønstre for tilsynekomsten 
og foreteelsen af UFO-fænomener på visse tider og 
steder udgør en sammenhobning af kendskab på 
dette område. 

I fald fænomenet „englehår** optræder i for¬ 
bindelse med UFO’er, har vi gentagelser i tid og 
sted af slående ensartet fremtræden i forbindelse 
med dette materiale. Vi bemærker i gentagne ek¬ 
sempler på vidtspredte steder og på højst forskel¬ 
lige tidspunkter, at (1) englehår har forbindelse 
med en pludselig acceleration af stillestående 
UFO’er, (2) at dets udseende er fibrøst og skin¬ 
nende og (3) at det almindeligvis „fordamper** 
ved varmen fra en menneskehånd. 

I tilfælde af lejlighedsvise koncentrationer af 
UFO-observationer, er en bestemt lokalitet, der 
er af jordisk betydning, sommetider opmærksom¬ 
hedens centrum. Her har vi en gentagelse igen, 
som i tilfældet af koncentrationer af „flåder** af 
UFOer i nærheden af nationens hovedstad, Was¬ 
hington, D. C., i juli 1952. 

I tilfælde af elektromagnetiske fænomener i for¬ 
bindelse med UFOers tilsynekomst, har vi den be¬ 
synderlige standsning af bilers motorer, bilers for¬ 
lygter, der går ud og fejlene ved radioer, gentaget 
igen og igen på vidt forskellige steder på den 
vestlige halvkugle i november 1957 og de følgende 
måneder. 

Ligesom i traditionel videnskab er grundlaget for 
virkelighed gentagelsen r.f ensartede begivenheder 
under ens specielle omstændigheder, grundlaget for 
realitet i tilfældet UFO-fænomener som objektivt 
målt er gentagelsen af ensartede begivenheder i for¬ 
bindelse med tilsynekomsten af disse objekter. 

Oversat af P. K. efter Fly in g Saucer review. 


Litteratur 

Fra og med dette nummer vil SUFOI - Horsens 
hver måned bringe en boganmeldelse. Det er med 
denne anmeldelse meningen at fortælle vore læsere, 
hvad de forskellige UFO-bøger indeholder, idet der 
som tidligere nævnt kun er ca. 10 % af de 300 
foreliggende, som er uden andet islæt. Der vil dog 
ikke blive tale om at give nogen bedømmelse af de 
enkelte bøger. 

Det, at en bog anmeldes, skal således ikke opfat¬ 
tes som en anerkendelse herfra, vi bringer bøgerne 
efterhånden, som vi får dem hjem — altså uden 
nogen bestemt rækkefølge. 

Bøgerne vil kunne købes i Tysk Bogimport A-S, 
Vestervoldgade 83, København V. 

»My contact with Flying Saucer«. 

Dino Craspedon. 

Neville Spearman. London. 16 sh. 

Bogen er ret vanskelig at læse for flere kapitlers 
vedkommende. Den er på 205 sider og illst. ikke 
med fotos, men med diagrammer og tegninger af 
astronomisk og teoretisk karakter, samt en oversigts¬ 
tegning af den tallerken, hvori kaptajnen, som Kra- 
spedon taler med, ankommer i. 

Bogen kan læses med udbytte af den mere dyb¬ 
gående ufolog, som forstår at skelne mellem væsent¬ 
ligt og uvæsentligt. 

Forfatteren former en del af bogen som spørgs¬ 
mål til kaptajnen på den flyvende tallerken og hans 
svar herpå. Disse spørgsmål spænder vidt, man hø¬ 
rer om Guds skaberkraft og eksistens, universets 
inddeling, astronomiske og tekniske ting samt vel 
nok en del spiritisme. 

Kaptajnen kommer fra Jupiter, eller rettere fra 
en af dens satellitter, idet Jupiter ikke er beboelig. 
Hans navn oplyses ikke, idet han siger, at man der 
skifter navne efter fortjeneste, og at man ikke har 
nogen fast bopæl, idet man flytter fra satellit til 
satellit, som vi flytter fra by til by. Den race, han 
tilhører, er sproggenier, der teknisk set er meget 
længere fremme end vi, der er både høje og små 
væsener samt sorte og hvide. 

K. har flere samtaler med denne kaptajn. 1 i 
tallerkenen, 1 hjemme hos sig selv, 2 på hovedga¬ 
den i Sao Paulo samt 1 på byens hovedbanegård. 

Vi får at vide, at tall. flyver ved absolut vakuum, 
atmosfærens tryk. Man kan nemlig ved hjælp af 

Geisler rør, der sidder overalt på tall, bombardere 
luftmolekylerne således, at disse molekyler fortræn¬ 
ges og farer væk i den retning, tall. flyver. Herved 
opstår et rum, hvori atmosfærens tryk driver tall. 
med vanvittig fart. Retningen reguleres med diver¬ 
se håndtag, der drejer disse, om man så kan sige, 
røntgenstråler i den retning, man ønsker at flyve. 
Tall. flyver i en luftpude, og kun de yderste mo¬ 
lekyler langt fra tall. kommer i gnidningsforbin¬ 
delse med den øvrige luft, og er betydningsløs for 
tall.’ fart. Tall. er altså radioaktiv på ydersiden, 
men ikke indvendig, der er ikke så meget radioak¬ 
tivitet som i vor atmosfære. De er altså i fart død¬ 
sensfarlige for mennesker. 

Denne drivkraft virker selvfølgelig kun i vor at¬ 
mosfære, udenfor denne skal der anden kraft til, 
men den vil kapt. ikke fortælle om, da man ikke 
ønsker jordboere ud i universet, før de har lært at 
leve rigtigt. K. får dog sandheden at vide, men må 
love ikke at fortælle den til noget menneske. Kapt. 
fortæller dog om nogle af de farer og vanskelig¬ 
heder, der er ved at komme „ud“, idet vor viden 
er forkert. Han siger, at det at planeter drejer, skyl¬ 
des lysstråler på den ene side og mørke på den 
anden og denne fysiske lov må vi lære at respek¬ 
tere, da noget lignende gør sig gældende ved rum¬ 
fart. Man skal også sørge for, at fartøjets fart pas¬ 
ser meget nøje til en planets drejning ved evt. 
landing, da man ellers bliver smadret mod plane¬ 
tens overflade, evt. atmosfæren. Man kan, når man 
forstår det, idet man forlader f. eks. jordens atmos¬ 
fære, indstiller kraften på denne planet’s tiltræk¬ 
ning, man vil besøge. En anden ikke mindre fare i 
rummet er de ånder, der e r der, som vil tilkæmpe 
sig plads i vore legemer, hvis ikke vi forstår at 
gardere os! 

Tall. kommer op på urimelig høje hastigheder 
uden vanskelighed, men man kan bruge kraften til 
transport i stedet for hastighed og når da formi¬ 
dable laster udregnet i tons. 

Tall.-folket kan helbrede sygdomme — bl. a. 
kræft! De tilbyder os venskab og advarer mod 
atomkrig m. m. Endv. siger kapt., at K. bare behø¬ 
ver at påkalde ham, så kommer han omg. (Tele¬ 
pati). 

Flg. planeter er beboede: Merkur, Venus, Jorden, 
Mars, Uranus, Neptun og Pluto. Derimod er Ju¬ 
piter og Saturn grundet næsten mangel på atmos¬ 


fære ikke beboelige, dog er der liv på deres satel¬ 
litter. 

Bogen fortæller den forudsigelse, at der i vort 
årh. vil opstå en ny sol, som vil tvinge vor klode 
ud imellem Mars og Jupiter, og vi vil som satellit 
få en af Mars’s måner! Stor katastrofe! 

K. spørger, om væsener på andre kloder er ma¬ 
terielle som vi, og får flg. svar: Hvad venter du de 
er lavet af, de kan ikke være lavet af energi, fordi 
ånd er energi. Der er forskel i udseende, men for¬ 
men er naturens form, man kan besøge hinanden 
og blive kortere eller længere tid i de forskellige 
atmosfærer! 

Mercur-væsener er af alle typer, høje og små, de 
er stærke, intelligente, energiske og aktive uden skæg¬ 
vækst, de har lave pander og en velformet næse. 
Venus-væsener er ca. 6 fod høje, velskabte og de 
ligner jordboere i udseende og ånd. De er energi¬ 
ske, venlige og åndfulde. Der findes en lys og en 
mørkere race på Venus. De lyse er de venligste og 
de mørke de mindste, men alle hører de til de 
lystigste i planetsystemet. 

På Jupiters satellitter findes væsener af alle stør¬ 
relser fra kæmper og ned til lilleputter, og de små 
er i majoritet. 

2 af Saturns satellitter er beboede, og disse væ¬ 
sener er venlige og intelligente. De har fl. tall., men 
benytter dem sjældent. Disse væsener dør aldrig. 
De er meget høje og har ligefrem magnetisk-dragne 
store øjne. Deres viden er ufattelig stor. 

Væsener på Uranus og Neptun er nogenlunde 
ens. De er høje og muskuløse, godt skabte, men 
med meget udviklede hoveder. De lever ikke af 
fast, men af flydende føde, og deres blod er ikke 
som vort. 

Livet på Pluto ligner vort jordeliv, og væsnerne 
ligner os. På trods af deres store intelligens neglige¬ 
rer de Gud og hælder mere til det onde. De lærte 
tidligt at rejse gennem rummet. De kriges ikke 
med deres egne, men i hvert tilfælde, hvor tall. har 
skadet jordboere, er besætn. fra Pluto. 

Mennesket har nået sit højdepunkt og kan ikke 
blive visere i den krop, de slæber rundt med, den 
må derfor forsvinde. Der vil derfor opstå en ny 
race på jorden dannet af Gud, og ånden kan mani¬ 
pulere med jordens ectoplasma og danne legemer 
heraf. Disse nye væsener vil få fantastiske legemer 
og hjerner. 

Adam dannedes af Gud af jordens støv — altså 
dens ectoplasma, og Eva skabtes under Adams dybe 
søvn af Adams passive ectoplasma også af Gud. 
Da Eva skabtes af Adams „kød“, har biblen ret i at 
hun skabtes af hans ribben. Ectoplasma er et bi¬ 
produkt af nervesystemet. Manden vil forsvinde fra 
jorden; og HOMO SAPIENS afløses af åndelige 
mænd. Dog vil ikke alle nuværende former for liv 
forsvinde på en gang, men de vil dog hurtigt gå 
deres undergang i møde. 

Anmeldt af Mathiesen, Horsens. 

Tidsskrifter: 

Flying Saucer Review, pr. årg.: 6 nr., kr. 31,20. 
Saucerian Bulletin, pr. årg.: 6 nr., kr. 18,65. 
UFO Nachrichten, pr. årg.: 12 nr., kr. 13,00. 
Weltraumbote, pr. årg.: 6 nr., kr. 15,55. 
Prøvenumre leveres gratis på forlangende. 
Bøger: 

Adamski, George: 

Inside the Space Ships. kr. 17,60. 

Der Venusier und George Adamski. kr. 13,15. 
Allen, W. G.: 

Space-craft from beyond three Dimensions, 
kr. 26,10. 

Allingham, C.: 

Flying Saucers from Mars. Kr. 12,10. 

Arnold, K. A. - R. Palmer: 

Corning of the Saucers. Kr. 29,80. 

Barker, G.: 

They knew too much about flying Saucers. 

Kr. 19,80. 

Con stanze, A.: 

Inexplicable Sky. Kr. 22,05. 

David son, L.: 

Flying Saucers. An Analysis of the Air Force 
Project Blue Book — special report no. 14. 
Kr. 8,25. 


Fortæl Deres 
venner 
om UFO-nyt 


UFO-PEJLER 

Efter at jeg har fået min detektor opstillet, har 
jeg længe haft i tankerne, hvor skal du kigge når 
den giver alarm, og jeg har nu fremstillet et in¬ 
strument, som jeg kunne tænke mig fik navnet 
„UFOPEJLER“. 

Men da jeg endnu ikke har konstateret, om den 
virkelig virker efter hensigten, har jeg tænkt på, 
om flere UFO-interesserede kunne hjælpe mig med 
at påvise, om den virkelig kan opfylde sin mission 
som UFO-pejler; jeg skal derfor give en enkelt be¬ 
skrivelse af instrumentet, som både er let og in¬ 
teressant at fremstille. 



En lille rund elektrisk pære skilles ad ved for¬ 
sigtigt at vride gevindet af og slibe på en sandsten 
den del af glasset væk, som sidder under metallet, 
således at indmaden kan pilles ud. Man stiller nu 
pæren på et spejl og afbalancerer den med bly¬ 
stumper eller hagl, som lakkes fast nede i pæren. 
Man finder derefter en prop som passer i hullet i 
pæren og i dens midte stikker man en stålnål ca. 
15-20 cm lang og så tynd som muligt. Derefter sæt¬ 
ter man proppen på plads i pæren og kontravægten 
i bunden af pæren skal nu være nøjagtig så tung, 
at selv om man lægger pæren helt ned, skal den 
kunne rejse sig op i lodret stilling som en tumling, 
og den skal afbalanceres så nøjagtig, at den står i 
lod i alle vinkler. 

Så kommer man til det interessante. Man gør nu 
stålnålen magnetisk ved at gnide den med en mag¬ 
nets nordpol i retningen syd - nord og sætter den 
igen på plads med sydpolen i pæren og nordpolen 

i toppen, og nu vil den trække over i en vinkel på 
ca. 80 grader og pege på himlens nordpol, ligeme- 
get hvorledes man stiller den. 

Efter min opfattelse vil den, hvis der kommer et 
UFO, straks dreje sig i UFOets retning, og når 
UFOet er væk, vil den gå tilbage i normal stilling 
altså pege på polarstjernen. Nu afhænger det selv¬ 
følgelig af, om UFOernes bæresøjle arbejder på 
syd- eller nordpolen, eller skiftende syd og nord, 
men det er jo en af de ting, vi arbejder på at få 
konstateret, og jeg mener, at UFO-pejleren kan give 
os et vink i den retning. 

Tilsidst et par oplysninger angående anbringelse 
af UFO-pejleren. For det første skal den stå på et 
stykke slebet glas (spejl), da enhver ujævnhed kan 
gøre den misvisende, og spejlet skal naturligvis stå 
fuldstændig vandret, og endelig gælder det jo som 
med detektoren, at den ikke må anbringes i nær¬ 
heden af radiatorer, radio og andet, der kan have 
indflydelse på magnetismen i nålen. 

G. Feldsted Nielsen. 


Med venlig tilladelse fra 

George Adamski - Lucy Mc. Ginnis 

bringes 


Cosmic science 
Spørgsmål og svar 


Spørgsmål 1: Har De udgivet nogen anden bog 
siden „INSIDE THE SPACE SHIPS“? 

Nej. Jeg begyndte at arbejde med en ny bog, men 
brødrene har rådet mig til ikke at fortsætte til for¬ 
del for det videnskabelige program. De sagde, at 
„INSIDE THE SPACE SHIPS“ indeholdt mange 
værdifulde oplysninger, som ville hjælpe verden, 
hvis vi kunne formå at leve i henhold til visdom¬ 
men, som findes deri. Indtil folkene på jorden vi¬ 
ser en større forståelse og mere medlidenhed samt 
en villighed til at ændre deres tænkemåde og hand¬ 


linger mod hinanden, kan der ikke gives meget 
mere. 

Gennem vækst og fastholdelse af de kosmiske 
love har de opnået en lykkeligere måde at leve på, 
men de forstår, at dette ikke må påtvinges en an¬ 
den. Hver må selv finde frem til denne forståelse. 
Og dette er et individuelt problem. For en stat, en 
nation eller en verden har kun den styrke og den 
lykke, som dens folk har. 

Hver form er et centrum af indflydelse, som har 
indflydelse på alt, hvad den kommer i berøring 
med. Det er således, at enhver person, som forbed¬ 
rer sin levemåde og lærer at være tro mod sig selv, 
hjælper sine medmennesker på tilsvarende måde. 
For det er det daglige liv, der er afgørende! Og 
hver må gøre det for sig selv. 

Spørgsmål 2: Har De oplysninger fra vore brødre 
i verdensrummet om den russiske satellit Sputnik? 

Nej. Til den nuværende dato (den 18. oktober 
1957) har jeg ikke haft noget møde siden den rus¬ 
siske baby-måne blev sendt op. Jeg skal dog, næste 
gang vi mødes, forespørge ang. denne sag og med¬ 
tage de oplysninger, som jeg måtte få, i den næste 
udgave af Spørgsmål og Svar. 

Jeg ved dog een ting, den „skal“, som i henhold 
til rapporterne først fulgte efter satelliten^draban- 
ten og om hvilken man nu siger, at den viser vej, 
er et rumskib. En gennemgang af oplysninger, som 
er blevet frigivet vedr. denne sag, vil vise rappor¬ 
ter, som omtaler mere end en „skal“, som følger 
den russiske månes bane. 

Ved et møde med rummennesker for ikke så lang 
tid siden, har vi diskuteret muligheden af, at en 
nation ville kunne sende en opfindelse op, som 
vil have en bane omkring vor planet. Dengang for¬ 
talte de mig, at såfremt dette skulle lykkes for et 
land, ville drabanten blive fulgt meget nøje. Hvis 
den viste sig at være rent videnskabelig, ville de 
lade den være i fred. Det synes at være deres nu¬ 
værende politik. 

Spørgsmål 3: Hvorfor hjalp rummenneskene os 
ikke til at vcere de første til at sende en drabant op? 

I henhold til de oplysninger, som jeg har mod¬ 
taget, ikke direkte fra Rusland, men fra folk af 
andre nationer, som er i forbindelse med Rusland, 
har man set mange flyvende tallerkener, og der har 
været en række af landinger i dette land. Fra alt, 
hvad jeg har kunnet få oplyst, har nogle regerin- 

ger givet deres flyvevåben instruktioner til at skyde 
på rumskibes besætninger. Ingen nation kan dog 
forvente at modtage hjælp fra mennesker, på hvem 
de skyder, og hvis oplysninger de ikke vil aner¬ 
kende. 

Husk, vore besøgende fra rummet kender ingen 
grænser og støtter ikke en bestemt klasse. De er 
upolitiske og anerkender ikke sekter, idet de be¬ 
tragter alle mennesker, som deres brødre og søstre. 
Deres interesse ligger i menneskeheden som et hele, 
hvor de end finder den: om det så er på vor planet 
eller i den vide verden. Men jeg kan forsikre Dem 
om, at de ikke vil støtte nogen i fjendtlighed. 

Fortsættes. 


S.U.F.O.I.-SILKEBORG 

er nu i stand til at levere byggesæt til 
UFO*detektoren, der medfølger diagram 
og fornøden vejledning. Enhver kan her* 
efter SELV bygge en detektor. 

Prisen er 15 kr. pr. byggesæt. Kompas* 
nåle kan stadig fås — pris 1 kr. pr. stk. 


De flyvende tallerkener 

I de sidste 10 år har de flyvende tallerkener som 
et efterkrigsfænomen beskæftiget verden. Selv om 
aviserne ofte er tavse, er problemet ikke blot stadig 
aktuelt, men er tværtimod kommet ind i en afgø¬ 
rende fase. I 1947 havde privatflyveren Kenneth 
Arnold, da han fløj forbi Mount Rainer (Washing¬ 
ton) for første gang skildret et møde med fæno¬ 
menet „flyvende skiver“ kaldet UFO’s. Siden da er 
over 40.000 sådanne observationer officielt regi¬ 
streret og en voksende litteratur benyttes i alle kul¬ 
turlande som grundlag for oprettede studiekredse. 
Selvom det brasilianske luftvåben officielt har aner¬ 
kendt eksistensen af ikke-jordiske flyvende objekter 
(rumskibe), så synes ikke blot for USA dr. Stal- 
ters udtalelse stadig at have gyldighed. Han udtalte: 
„Sandheden må på grund af højere statsinteresser 
ikke siges“ . Af denne grund må verdens folk oply¬ 
ses herom og psykologisk forberedes. Derfor har 
Leslie / Adamskis bog: Flyvende tallerkener er lan¬ 


det (De unges forlag, 1955) vel været den største 
anstødssten. Senere har Adamski udgivet endnu en 
bog: „Inside The Space Ships“ (tysk udgave: „Im 
Innern der Raumschiffe“ — endnu ikke oversat til 
dansk). I bogen skildrer han sine oplevelser med 
planetarmennesker i deres rumskibe. Disse oplevel¬ 
ser fører direkte til Ufologien, fordi det tjener til 
at forandre vor verdensanskuelse og derigennem 
give os forståelse for og forberede os på de kom¬ 
mende begivenheder. I dag er det fotografiske ma¬ 
teriale så overvældende, at kun ondsindet forud¬ 
indtagethed kan afvise den kendsgerning, at ikke- 
jordiske rumskibe (UFO’s) ofte viser sig i vor at¬ 
mosfære i hele formationer (indtil 144 på én gang), 
indsamler oplysninger om jorden og endog af og til 
lander, at de styres af intelligente væsener og for¬ 
følger et bestemt mål. At erkende dette mål og evt. 
at hjælpe til at nå dette mål eller finde egnede 
midler hertil — det er Ufologiens mening og be¬ 
tydning, d. v. s. studiekredsene, som nu er dannet 
i alle kulturlande. En forudsætning for en objektiv, 
ikke forudindtaget, saglig bedømmelse af de der¬ 
med forbundne fænomener er en viden om visse 
grundelementer i vor jordiske viden, som vi så — 
foreløbig hypotetisk — kan forsøge at udbygge 
med, hvad vi allerede har erfaret „fra den anden 
side.“ Vi må kende vort verdensbilledes historie, 
således som det har udviklet sig til i dag: Vor old¬ 
tids verdensanskuelse kunne kun forestille sig jor¬ 
den som en skive — bogstavelig talt overdækket 
med et himmeltelt — hvorover solen dagligt gik, 
hver aften gik ned for den næste morgen påny at 
vandre hen over himlen med den tildelte opgave 
at oplyse og opvarme jordskiven. Først Columbus’s 
opdagelse af Amerika afslørede den kendsgerning, 
at jorden var en kugle, som man kunne rejse om, 
uden at falde ud i luften, når man kom om på 
undersiden, hvor man „stod på hovedet“. Men der 
gik endnu mange år inden tyngdeloven fik almen 
gyldighed. Stadig mente man, at jordkuglen var 
midtpunktet og den tro, at solen dagligt vandrede 
rundt om jorden, var så øjensynlig, at Galilei, som 
havde fundet ud af, at det var jorden, der van¬ 
drede omkring solen, måtte afsværge denne kends¬ 
gerning. Men sandheden banede sig dog vej. Jor¬ 
den blev solens satellit. Hvilken forandring. 

Indtil i dag har mennesket bildt sig ind, at kun 
denne lille jord — dette støvgran i verdensaltet — 

var beboet af levende væsener, mennesket, som 
endda var „Kronen på skaberens værk“. Forlængst 
har vore astronomer bevist, at der eksisterer utal¬ 
lige og meget større sole end solen i vort eget 
solsystem, men at disse sole skulle tjene liv på en 
anden klode, var højst en „spekulation i mystik“. 
Og nu kommer den moderne Columbus. Netop, 
hvor mennesket har indrettet sig på at tage månen 
i besiddelse, netop, hvor man allerede kan „købe 
jord på månen“ og netop hvor indtegningslister til 
den første tur til månen lægges frem i New York, 
kommer som et lyn fra klar himmel de flyvende 
skiver, ikke som robotter, ikke som hemmelige vå¬ 
ben fra en jordisk magt, men som budskaber fra 
andre planeter, bemandet med levende væsener af 
kød og blod — i hvert fald skabt efter Guds bil¬ 
lede — altså med menneskeansigter, „kortlægger” 
jorden, lander på visse steder, skaber undertiden 
kontakt med jord-mennesker, slutter venskab med 
enkelte, gør sig først forståelige med tegn, dernæst 
på vore sprog, som de lærer sig eller gennem tanke¬ 
overføring (telepati). Det er mere end Galilei og 
Columbus tilsammen, det er mere end et sundt tæn¬ 
kende menneske på én gang kan fatte. Hvis en 
neger for første gang hører radio eller ser fjernsyn, 
så forstår vi hans reaktion, men når et „dannet 
moderne menneske” fortæller, at han med sine egne 
øjne har set et ikke-jordisk fly, at et fotografiap¬ 
parat ikke lyver, at han har talt med sådanne ikke- 
jordiske mennesker, gjort sig forståelig overfor 
dem, at han har fløjet med dem i deres vidunder¬ 
skibe, ja, så synker man øjeblikkelig ned under en 
negers åndelige niveau og er moden for enhver 
anstalt, hvor de andre „tossede” bor. 

Og dog må vi gå denne vej. Det synes i øjeblik¬ 
ket at være den eneste farbare vej ud af den blind¬ 
gade, som verden befinder sig i. 

Professor Hans Fischer, rektor ved Ziirich uni¬ 
versitet holdt en tale den 24. 4. 1957 (NZZ fra 
4.-5. maj 1957), hvor han bl. a. sagde: „Vi lever 
i fortiden, hvis forgængelighed er os bekendt. Vi 
lever i stadig angst, fordi vi hverken kan stile mod 
fremtidige store mål eller føle os sikre i en fun¬ 
damental, men villedt tro. Vi står foran kaos foran 
tomheden. De menneskelige sjæle stivner i stråle¬ 
varmen fra atombomben — vi er dømt. Er sådanne 
spådomme ikke egnede til at gøre os modtagelige 
for nye muligheder. 


Det synes som om mange, der er kommet ind i 
UFO’s indflydelsessfære, af angst for atomdød f 
atomkrig prøver på at løbe bort og med en ny og 
åbenbar vellyst skuer ind i en ny verden. Er det 
end drømme, så vil de dog foreholde enhver, det 
mørke endeligt, der venter os. 

Ganske vist forstyrrer disse ikke-jordiske besøg 
på jorden først og fremmest visse meninger eller 
forestillinger om „Herrens genkomst”. Den moder¬ 
ne Parsifal (keltisk sagnhelt) er også blevet moto¬ 
riseret efter alle kunstens regler — lydløs, giftfri 
og ufarlig. Når vi så erfarer, at dette kun er for¬ 
løberen, dette, hvad der endnu forestår os, ja, så 
viger skyggerne igen. At forstå alt, hvad 10 års 
UFO har bragt vor jord, er allerede nu egnet til at 
bringe liv i vor faldefærdige verdensanskuelse, som 
er på vej til at føre os til en atomdøds bitre ende. 

Så bliver Ufologiens højdepunkt konstatering af, 
at mange „går ligeud” og styrer mod den selvvalgte 
bitre ende, mens andre begavede og vise ryster sko¬ 
lens lærdom af sig, ringeagter dogmer og læresæt¬ 
ninger, uden at se sig tilbage — og dog ser en ny 
verden for sig. Hvad hidtil kun kunne opleves in- 
terkontinentalt — se nye mennesker og nye lande 
— det kan nu opleves interplanetarisk: Liv på an¬ 
dre stjerner med skabninger som DU, kontakt og 
venskab ikke mere blot oversøisk, men nu univer¬ 
selt med planetarier på Venus og Jupiter, på Mer¬ 
kur og Mars. En port er blevet lukket op — netop 
som man ville smække den i. Skal vi ikke med magt 
lede „de blinde” ud i det fri? 


Jo mindre man af livet selv erfarer, 
de r mer højtidelig man på det tager, 
når man kun verden ser igennem ruder, 
kan man til sidst i mennesker se guder. 

Fr. Paludan-Miiller. 


tSvøH Ø(cp }£arA6C H 

UFO-observation 

over Danmark 

I juni måned er der indkommet 153 rapporter til 
SUFOI. De er fordelt over juni med 93, maj med 
43, april med 7, marts, februar og januar med 2 
hver og 4 fra før 1959. Fra før 1959 har vi såle¬ 
des nu 304 rapporter, og fra 1. jan. 1959 til i dag 
— den 15. juli — 525 rapporter, eller ialt 829 rap¬ 
porter. Fordelingen over dagene og sammentællin¬ 
gen for hver måned i det første halvår af 1959 
fremgår af vedstående skema. 

525 rapporter på y 2 år giver ca. 3 rapporter om 
dagen i gennemsnit. Men der vil indgå mange rap¬ 
porter endnu fra dette halvår; så det er for tidligt 
at lave statistik. Se blot hvad der er kommet af 
rapporter for maj siden sidste opgørelse. Der er 
kommet 43 rapporter til de 54, der var indkommet 
for en måned siden. 

Af de rapporter der i juni er optaget over ob¬ 
servationer fra før 1959, skal nævnes en rødglø¬ 
dende genstand fra efteråret 1939. Den sås over 
Sydhavnen i København, og den var dobbelt så stor 
som solen. Observatøren siger: „Det var en stor 
glødende kugle, der gik ned som solen, mens denne 
endnu var på himlen kl. ca. 1500“. — I september 
1954 ser en dame på Langeland en rød, metallisk, 
tallerkenformet genstand som en to-krone i strakt 
arm zigzagge hen over himlen fra vest mod nord¬ 
vest først langsomt senere hurtigt. Observationen 
varede i 15 minutter. Af rapporterne fra tidligere 
på året er bl. a. een fra den 22. jan. 1959 kl. 1840 
interessant. Den foregår på Sjælland, nærmere be¬ 
tegnet Stevns. Observatøren, der var i bil, fortæl¬ 
ler: „Jeg og fru Larsen kommer kørende fra Ka¬ 
rise mod Køge og ser pludselig ved Troldhettebro- 


en en genstand svæve ind over vejen i retning vest¬ 
øst så tæt bilen, at jeg flyttede foden fra speeder 
til bremse, men inden jeg fik bremset, var gen¬ 
standen forbi“. Genstanden beskrives som 80 cm 
i diameter og gråhvid. Den bevægede sig med en 
fart af 15-20 km/t. 

En anden observatør ser sammen med sin kone 
på hovedvej i Jylland den 1. marts fra kl. 0130 
til kl. 0200 — altså i l / 2 time — en orangerød kug¬ 
le iy 2 gange fuldmånens størrelse stå foran nogle 
træer i sydlig retning og efterhånden stige lang¬ 
somt. Kort efter går lyset ud og motoren i stå på 
motorcyklen. Samtidig ser man en modgående bil 
komme og i samme nu går dens lys ud, og dens 
motor standser. Afstand mellem køretøjer ca. 10U 
m. Lidt efter kan både motorcykel og bil igen be¬ 
nytte motor og lys. En lignende episode sker den 
4. april 1959 kl. 0205 og varer i y 2 minut. En bil 
kommer kørende fra Viborg med en fart af 75-80 
km/t. Pludselig går motoren på bilen, som er gan¬ 
ske ny, istå, samtidig sås små flammer slikke un¬ 
der loftet lignende blå spritflammer. y 2 min. efter 
forsvandt flammerne, og motoren kunne starte igen. 
Der er endnu mærker i loftbetrækket efter flam¬ 
mer. (Ingen observation). 

Den 24. april kl. 1750 ser en mekaniker i syd¬ 
lige udkant af Raunstrup Skov (SUFOI-Næstved) 
en toøre-stor, rund, sølvfarvet genstand stå stille i 
en højde af ca. 1000 m. I den afstand var størrel¬ 
sen for observatøren at se som en fodbold. Solens 
stråler blev kastet tilbage fra objektet som fra en 
aluminiumsplade. Efter ca. 30 sek. forsvandt det 
mod syd i meget stor fart og uden nogen lyd. 

Den 27. april mellem kl. 2218 og 2235 ser 
SUFOI-folk fra Brande først en hvidgrøn, cylinder¬ 
formet genstand af længde som l / 2 blyant, senere en 

hvidgul, rund, ærtstor genstand og sidst en gul rund 
og mindre genstand fra Brande-Uhre landevej. 

Af de 43 nyindkomne maj-rapporter skal næv¬ 
nes nogle stykker. Den 1. maj ses en saturn-formet, 
rødlig genstand lidt større end fuldmånen kl. 0300 
til 0301 fra en markvej i Brandlund. Genstanden 
kom ned fra himlen og dalede i langsom fart ned 
til et granhegn nogle få hundrede meter fremme 
foran observatørerne, som er en Falckredder og en 
overbetjent. Her stod den stille et øjeblik for så 
langsomt at gå oven over hegnet og igen standse op 
på den anden side et øjeblik. Så steg den langsomt 
skråt opad og forsvandt i skyerne. 

Den 4. maj kl. 0240 ses over København en ci¬ 
garformet, gul genstand ca. 50 cm i diameter. Ob¬ 
servationen varede kun en brøkdel af et sekund. 

Efter nogle mindre interessante observationer ses 
den 14. maj kl. 1900 til 1935 over Marselis Boule¬ 
vard i Aarhus af rapportskriveren, hans familie og 
ca. 40 mennesker på gaden en cylinderformet, grå¬ 
lig, uskarp genstand, som udsendte et stærkt gul¬ 
ligt lys. Den angives at have været ca. 40 cm. Den 
svævede lavt over horisonten fra NØ til SV. 

Den 16. maj kl. 2330 til 2332 er over Sdr. Bou¬ 
levard i København observeret en orangerød, rund, 
tiøre-stor genstand. En flyvemaskine passerede un¬ 
der genstanden med tændte lanterner. Obj. stod 
stille, rokkede frem og tilbage og forsvandt så i 
SV. 13 minutter efter ses over Køge en tokrone¬ 
stor, rød, rund genstand med stråler opad bevæge 
sig nedad fra ca. 30 graders højde først i lige li¬ 
nie senere i zigzag, drejede derpå brat i en vinkel 
på 45 grader ned mod syd og forsvandt. I begyn¬ 
delsen var den så stor som en lille tomat, tilsidst 
som en ært. Observationen varede i 7 minutter til 
kl. 2352, og omkring ved midnat — altså en halv 
snes min. efter ses over Ørvad Dambrug pr. Arden 
i Østjylland en tokrone-stor, rødlig, u-formet gen¬ 
stand komme fra syd og gå mod vest. Observatøren 
stod og så efter en jet, da han fik øje på genstan¬ 
den. 

Fra den 17. maj er der 6 nye rapporter til de 
4, der var i forvejen. De er alle 6 fra København, 
nærmere betegnet Amager og Valby, og skønt de 
ses i tiden fra kl. 1525 til 2346 er der sandsynlig¬ 
hed for, at det er samme rødlig-gule objekt, der er 
set. 

Den 20. maj ses over Nordjylland fra landevejen 


mellem Aalborg og Frederikshavn en fodbold-stor, 
lilla, kugleformet genstand med en klar hvid lysen¬ 
de ring omkring. Den „faldt" direkte oppefra SSV- 
himlen og ned med meget stor hastighed, og den 
forsvandt før den nåede jorden. Samme dato, men 
kl. 232 5 i ca. 1 min. ser en ingeniør i Østjylland 
en 4 cm stor cigarformet genstand, der gled over 
himlen fra SV gennem zenith og mod NV, idet 
den skiftede farve fra rød over blå, grøn til hvid 
og tilbage igen. Formentlig den samme cigarfor¬ 
mede genstand ses af en overlærer over Silkeborg 
38 min. senere. Han og to vidner observerer den i 
8 min. 

Den 24. maj ser en husmoder i to minutter fra 
kl. 0120 2 runde stærktlysende kugler af størr. 
som fodbolde stå stille ret lavt på himlen. 

Fra Vejle meddeler en rapport af 26. maj kl. 
1750 til 1800, at en glarmester over Vardevej ser 
en oval aluminiumsfarvet 12 cm stor genstand kom¬ 
me fra syd og gå mod nord med en alm. flyvema¬ 
skines hastighed. Pludselig drejer den uden at ned¬ 
sætte hastigheden mod øst i en vinkel på 90 gra¬ 
der. 2 vidner. 

Den 27. maj kl. 0105 ses i et minut fra Ndr. 
Havnevej i Kolding en flad cirkelrund genstand 
ca. dobb. så stor som månen komme fra SØ mod 
NV ret højt på himlen. 

JUNI - RAPPORTERNE: 

Som det vil ses af skemaerne koncentreres juni¬ 
rapporterne om datoerne 3. og 4., 19 og 22. og 23. 
juni. Navnlig fra den 19. juni er der mange, og 
der vil komme flere end de 28, vi har fået. Des¬ 
uden ved vi, at mange, mange flere har observeret 
genstanden, idet adskillige har anmeldt det til SU- 
FOI uden at rapport er skrevet, andre har med¬ 
delt det til dagbladene og atter andre til institu¬ 
tioner af forskellig art. Observationen sker samti¬ 
dig over hele landet, nemlig kl. 2230. Enkelte ob¬ 
servationer sker kl. 2228 og 2229, 1 sker kl. 

2220 og 1 kl. 2240. Da samtlige observationer — 
bortset fra 2 — sker på så godt som samme tids¬ 
punkt, altså indenfor 2 minutter, vil en banebereg¬ 
ning af obj. ikke kunne laves. De 28 obs. er for¬ 
delt over Danmark med 11 på Sjælland, 9 på Fyn 
og 8 i Jylland. Een ting kan man udlede af disse 
rapporter: SUFOIs rapport-tagere angiver korrekte 
klokkeslet på rapporterne! Hvad er det så, der er 

set. Ja, hovedparten af observatørerne betegner gen¬ 
standen som rund, blåhvid og kommende fra syd¬ 
øst med retning mod nordvest 30-45 grader over 
horisonten. Nogle siger, at farten var som en jets, 
andre som en sputniks. Bedømmelsen af størrelsen 
af genstanden har voldt mest besvær. De fleste si¬ 
ger som en ært i udstrakt arm, men der opgives 
størrelser fra nålehoved til større end månen. Ob¬ 
servationens varighed er også meget varieret op¬ 
givet, nemlig fra nogle få sekunder til to minutter. 
Som det fremgik af dagbladene sås objektet fra bå¬ 
de svenske og danske lufthavne. Efter alt at døm¬ 
me er objektet kommet fra den sydøstlige del af 
Sverige og gået nordvest over Sjælland, Fyn og Jyl¬ 
land op mod Norges sydlige del og videre mod Is¬ 
land. Hvad det kan have været, kan jeg ikke ud¬ 
tale mig om, men indtil andet foreligger, er gen¬ 
standen en UFO. 

Fra den 1. og 2. juni foreligger ingen rapporter. 
Derimod er der indgået 10 rapporter om observa¬ 
tioner den 3. juni. Heraf er 1 fra Gandrup, 1 fra 
København og 8 fra Fyn. I Gandrup ser kontoras¬ 
sistent Sofus Winther fra sin have i 2 min. fra kl. 
2115 en U /2 m stor, stærkt lysende genstand. Han 


siger: „Jeg kiggede op efter en rutemaskine, der 
fløj mod vest fra Aalborg, da jeg fik øje på et 
stærkt lysende objekt, som jeg så lidt lavere og 
noget bagefter maskinen. Obj. var så stærkt lysen¬ 
de, at jeg ikke kunne se omrids klart. Efter obj. var 
en stærkt lysende hale med klarere omrids, lyset 
kom i perleform. Obj. så ud til at følge flyvema¬ 
skinen en tid med en vis afstand, men gik så mod 
nord-vest og forsvandt pludseligt. Det så ud til at 
være ca. U /2 ni langt." Samtidig ser SUFOIs rap¬ 
portoptager i Ebberup på Fyn over Grindløse på 
Nordfyn en hvid ærtstor rund genstand højt på 
nordvesthimlen, og omtrent samtidig ser en mand 
i Brønshøj 6 gullige genstande, 1 oval og 5 mindre 
runde, flyve mod nordvest. Det er sikkert den sam¬ 
me ting, de tre herrer har set. De fem mindre run¬ 
de efter den store ovale, som ses i Brønshøj, kunne 
sammenlignes med Winthers „lysende hale i perle¬ 
form.“ 

De sidste 7 rapporter er fra Sydfyn og Lange¬ 
land samt Strynø. 4 af dem er fra trænede observa¬ 
tører, som er på hjemvejen fra SUFOI-møde i 
Svendborg. En arkitekt, en TV-tekniker (lederen af 
radiogruppen i Svendborg), Bendix Bendixen( le- 

deren af SUFOI-Langeland), og undertegnede. Næ¬ 
ste morgen indløb endnu 3 meddelelser om obser¬ 
vationer. Vi så fra ca. 2325 til 2400 den 3. juni 
fra 5 til 13 orangefarvede lys i sydlig retning. Ly¬ 
sene var stillestående. Størrelsen som billygter på 
nogen afstand. Hr. F. H. Flintholm, Vejle, har gjort 
beregninger over rapporterne, der har været ham 
tilsendt, og han har indtegnet samtlige observati¬ 
oner på kort. Efter hans beregning har genstande¬ 
ne befundet sig 100-120 km borte i sydlig retning 
i en højde fra 12 til 20 grader over horisonten, 
altså i luften et sted mellem Femern og Lubeck. 

Den 4. juni kl. 2235 ser en ingeniør fra Nord¬ 
jylland et stærkt hvidt lysende legeme af form som 
en kugle med en spids hale, rødt lysende og ca. 2 
gange kuglens diameter, dukke op på himlen og be¬ 
væge sig med stor hastighed mod øst lidt til syd. 

Kuglen havde en diameter som ca. tø af månens. 

Over Kolding og over Odense ses en lysende gen¬ 
stand på himlen omtrent samtidig med ovennævnte, 
der er set over Thisted. 

Om formiddagen den 5. juni ser en maskinme¬ 
ster, der befinder sig i farvandet nord for Ærø en 
stor grå aflang genstand komme imod sig fra SV. 
Da genstanden befandt sig over ham, forsvandt den 
lodret op i luften. Intet nærmere. 

Den 5. juni kl. 2200 ses over Samsø en cigarfor¬ 
met sortgrå genstand så lang som en hånd er bred. 
Den beregnes til ikke under 50 m i længden, og 
den lavede et 90 graders drej lodret op i luften. 

Ved 23-tiden samme dag ser en dame på Lange¬ 
land 6 grønne og røde lys flyve med ringe fart fra 
øst mod vest ret højt på himlen. Lysene dannede 
formation, og de kan muligvis stamme fra eet ob¬ 
jekt. Det fløj langs de elektriske ledninger. Hun 
opdagede det over en transformator. 

København, Vesterbro. 60 grader over horisonten 
i sydlig retning den 6. juni kl. 1945 ses en kugle¬ 
formet og en cigarformet genstand. Den kuglefor¬ 
mede var på vej hen imod den cigarformede, men 
da den var nået næsten helt hen til den, fløj den i 
stor fart tilbage mod øst, hvorfra den var kommet, 
og den cigarformede bevægede sig langsomt mod 
vest. Begge forsvandt bag hustagene. 

Den 8. juni kl. 0155 til 0200 ser stationslederen 
fra Zonen i Grenå, der kommer kørende i ambu¬ 
lance på vej hjem fra sygetransport en hvid gen¬ 
stand på størrelse med et cykelhjul. Han observe¬ 


rede objektet fra Tyvhøj bakke på Bavnehøj bakke 
ca. 500 m derfra. Han blændede ned, da han tro¬ 
ede, det var et modgående køretøj, men han opda¬ 
gede, at lyset fra objektet var for kraftigt, hvorfor 
han standsede og stod ud af vognen ca. 100 m fra 
objektet, der pludselig lettede og forsvandt med 
stor fart mod NV. Da observatøren kom hjem, an¬ 
meldte han oplevelsen til politiet, som optog rap¬ 
port. (Genpart af politirapporten er tilsendt under¬ 
tegnede, og den bekræfter ovenstående). 

Samme nat kl. 0215 ser en portør på rangerbane¬ 
gården ved Vejle H med et vidne 1 blåhvid gen¬ 
stand komme fra zenith og sejle som Sputnik II 
mod NV. Da den nåede 20 graders højde delte 
den sig og sluktes. 

Den 10. juni kl. 1950 observeres over Køben¬ 
havn en cigarformet, gul genstand på 25-30 cm i 
strakt arm. 

En maskinbygger fra Aabenraa var den 15. juni 
i Flensburg, hvor han kl. 2145 i 1 minut over 
Schiffsbriicke så et blågråt objekt på en tiøres stør¬ 
relse komme fra SV og forsvinde mod NØ. 

En detektor varslede kl. 1735 den 22. juni i Stol- 
ling, Sønderjylland, hos den 12-årige Jørn Nielsen, 
som løb ud og kiggede sammen med to voksne. 
Jørn så en rød-blå-gul genstand som månen i størr. 
på nordhimlen et kort øjeblik, hvorimod de voksne, 
der kiggede i anden retning, ikke nåede at se noget. 

En overbetjent fra St. Heddinge ser samme af¬ 
ten fra kl. 2210 og over en timestid en aflang mørk 
violet genstand forskellige steder over byen og om¬ 
egnen. Dens længde var 8-9 cm i strakt arm, og 
den antog forskellige former — alle aflange — ef¬ 
tersom tiden gik. En skitse af observationen er til 
stede. Kl. 2315 syntes objektet at opløse sig. 

Samme aften kl. 2 315 ser en stud. polyt. med 
vidne på hovedvej 9 ved Ringe på Fyn 2 røde ti¬ 
øre-store, kugleformede genstande stå stille ca. 30 
grader over den sydlige horisont. De blinkede uregel¬ 
mæssigt nogle gange og blev så borte. 

Der er foreløbig 14 rapporter fra den 23. juni 
kl. 2017 til den 24. juni kl. 0155. 5 fra Jylland, 6 
fra Fyn og 3 fra København. De omhandler alle 
observationer af fra 1 til 4 blåhvide, røde eller 
gullige lys, der står stille på himlen. Dagbladene 
har fundet ud af, at det var søværnet, der holdt 
skydeøvelse i Kattegat, og at lyskugler el. lign. var 
opsendt derfra, men lyskugler nord for Fyn ses 

ikke som blåhvide blink øst for København og vest 
vor Fåborg, som flere rapporter herfra beretter. De 
14 rapporter og eventuelle nye fra den omh. aften 
vil blive nærmere undersøgt, og resultatet vil blive 
bragt her i bladet, når det foreligger. 

Den 25. juni fra 0028 til 0030 ser en Skarøbo, 
som sejler hjem fra Svendborg til Skarø ca. 40 gra¬ 
der over den vestlige horisont 3 gulligt lysende 
genstande stå stille på himlen. De dannede en lige¬ 
sidet trekant. Mens han så på dem, begyndte gen¬ 
standen til venstre at bevæge sig og glide bort i 
vestlig retning, og c. 1 minut senere var den for¬ 
svundet. Kort efter forsvandt de alle. 

Samme dato kl. 2109 til 2115 ser en landmand 
nord for Skærbæk 2 aflange sølvskinnende gen¬ 
stande på 150 cm i strakt arm. Han fortæller: „Beg¬ 
ge objekter sås samtidigt. Afstanden til dem skøns¬ 
mæssigt 200 m. De bevægede sig meget langsomt 
fra VNV mod NNV. Begge forsvandt samme sted 
med 2 min.s mellemrum. De blev borte i et tåge¬ 
slør”. 

I tre minutter fra kl. ca. 2300 samme aften så en 
ung dame i Grenå og to vidner fire rød-orange 
selvlysende genstande i ruder-es formation stå stille 
ret lavt på den østlige himmel. Formen var oval. 
Fra yderkanterne af de enkelte objekter gik lige¬ 
som lysende striber til de øvrige, så det så ud, 
som om objekterne var anbragt på et „stativ”. Alle 
fire lys sluktes samtidigt efter 3 min.s observation. 

Den 26. juni kl. 2032 har Franz Bendixen fra 
luftmeldetårn 50 m o. h. i 10 x 50 kikkert set et 
rundt sort objekt i 30 graders højde og i kompas¬ 
retning 296 grader. 8. minutter senere så han i 6 
minutter lidt lavere og på 45 grader en tallerken¬ 
formet genstand, som stod stille. 2 vidner. 

Den 29- juni fra 2020 til 2055 observerer et kø¬ 
benhavnsk ægtepar 4 skiveformede (set fra siden flad 
klokkeform) gråsorte genstande ret højt på øst¬ 
himlen. Forsvandt mod øst. Genstandene sås med 
røg eller tåge omkring sig, tågen pulserede. Ob¬ 
jektet delte sig, indtil der sås fire objekter. 

R. Norskov. 


★ 


★ * ★ 


Flyvende tallerkener: 

Ingen atomkrig 

Rom 4. 10. 1958. Tusinder af flyvende tallerke¬ 
ner fra Mars eller Venus kredser vedvarende om¬ 
kring jorden for at forhindre en atomkrig, erklæ¬ 
rer i dag direktøren for det elektromagnetiske luft¬ 
fartsstudium i Rom, dr. Alberto Perego. Han sag¬ 
de, at det var regeringerne på vor jord særdeles vel¬ 
kendt, at flyvende tallerkener allerede er observe¬ 
ret over 50.000 gange, og at der allerede havde 
fundet over 4000 landinger sted på vor jord. Disse 
holdes dog hemmelige for ikke at gribe forstyr¬ 
rende ind i regeringernes politiske arbejde og for 
at forhindre en panik. De flyvende tallerkeners op¬ 
gave består i at forhindre en enkelt magtblok på 
jorden i at blive for stærk. Endvidere mente dr. 
Perego at have bevis for, at seks amerikanske fly 
var blevet tvunget til at lande på en verdensrums¬ 
stations platform, som var nogle kvadratkilometer 
stor, og at fly’enes 22 piloter senere blev sendt til¬ 
bage til jorden for at fortælle deres foresatte det 
passerede. 


Det er lige så nødvendigt , at vi alle er med til 
at skabe glæde , hvor vi går , som det er , at vi 
forsøger at give en hjælpende hånd , når vi 
hører , at mennesker er i nød. 


Herr Giiitta fra Casablanca kørte den 18. 9. 1954 
ved 20,45 tiden i bil ad kystvejen. I spejlet så han 
pludselig en grønlig „masse”, der bagfra jagede 
mod ham. Han klamrede sig til rattet, bøjede in¬ 
stinktivt ryggen og i næste øjeblik overhalede „mas¬ 
sen” ham på venstre side tæt ved jorden og med 
en ubeskrivelig hastighed. Ved forbiflyvningen op¬ 
stod en kold luftbevægelse, som sugede vognen til 
venstre, og trods førerens anstrengelse tvang ham 
over i venstre side af vejen. 

Giiitta så i få sekunder obj. inden det forsvandt 
i horisonten. Det lignede en diskos, grå og lille. 


Visdommens højdepunkt er det at tage tingene , 
som de er . . . og se fremtiden i møde med tillid. 










Råd og vejledning ved 

. fotografering af UFO’er 

Hovedparten, af fo.loamaiør'erne er sikkert klar 
over, hvorledes man skal fotografere en flyvende 
tallerken om natten, men en lille vejledning kan 
aldrig skade. 

Ethvert kamera kan anvendes. 

Størsteparten af fotograferingerne foregår om nat¬ 
ten. Det nytter derfor i de fleste tilfælde ikke at 
benytte søgeren for at finde og fastholde objektet. 
Man må sigte med hele apparatet — og så håbe på, 
at objektet kommer med. 

Ved fotografering uden stativ. 

Blænder = største åbning (mindste tal). 

Tid = l/50 eller l/lOO sek. (aldrig under l/25). 

Afstand = uendelig. 

Hold apparatet helt roligt. Klem albuerne ind i 
siden. Apparatet klargøres straks, når man kom¬ 
mer til observationsstedet. Efter eksponering drejes 
filmen straks frem påny og lukkeren spændes. 

Ved fotografering på stativ. 

Hvis objektet står stille, er det bedre at fotogra¬ 
fere med stativ. 

Blænder = største åbning (mindste tal) 

Tid = B eller T med trådudløser. 

Afstand = uendelig. 

Eksponeringstid = indtil 30 sek. 

Hvis objektet står stille i mere end den tid, der 
medgår til første billede, tag da endnu eet, men på 
længere tid (gerne flere minutter). Selv om der 
er tale om overeksponering, så kan man måske ved 
kopiering få formen frem. 

Hvis man mener at have fået et objekt med på 
filmen, bedes denne indsendt til SUFOI SJÆL¬ 
LAND, Elselillevej 5, Kbh. S. (E Siej) til frem- 
kaldning og kopiering. Filmen vil blive fremkaldt 
under behørig kontrol af trediemand, som ikke ar¬ 


bejder ved SUFOI. Fremkaldelse og kopiering er 
uden udgift for fotografen. 

Filmtyper for natfotografering. 

Agfa Isopan U - Ilford H P 3 - Ilford H P S - 
Kodax Tri-X og Perutz Peromnia 25. Alle film 
har en hastighed mellem 22/10 DIN og 25/10 
DIN. løvrigt kan enhver film fra 18/10 DIN an¬ 
vendes. 

Fotografering af spor efter en landing. 

Ethvert apparat kan anvendes. Stativ må absolut 
tilrådes. Apparatets bagklædning må være parallel 
med jordoverfladen. Mål afstanden nøjagtig ud og 
brug blænde 11. Tiden må så rette sig herefter. 
Tag flere optagelser på forskellige tider. Indsend 
filmen som ovenfor. Efter fotografering støbes 
sporene i gips. Negativmateriale mellem 17/10 og 
21/10 DIN. 



— Tag det roligt. Videnskaben siger, 
det kun er en af Meteorologisk Insti¬ 
tuts balloner! 


En detektorvarsling KAN være en hilsen fra rummet, gør Dem 
ALTID den ulejlighed at se efter om der er »noget på himlen«. 


Rounborg Tryk-Skive 




















